Euroopan talous- ja sosiaalikomitean lausunto aiheesta "Ehdotus neuvoston asetus verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisesta" (KOM(2003) 472 lopullinen – 2003/0182 (CNS))



Virallinen lehti nro C 032 , 05/02/2004 s. 0101 - 0102



Euroopan talous- ja sosiaalikomitean lausunto aiheesta "Ehdotus neuvoston asetus verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisesta" (KOM(2003) 472 lopullinen - 2003/0182 (CNS)) (2004/C 32/22) Neuvosto päätti 16. syyskuuta 2003 Euroopan yhteisön perustamissopimuksen 37 artiklan 2 kohdan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Euroopan talous- ja sosiaalikomitean työvaliokunta pyysi 23. syyskuuta 2003 "maatalous, maaseudun kehittäminen, ympäristö" -erityisjaostoa vastaamaan asian valmistelusta. Asian kiireellisyyden vuoksi Euroopan talous- ja sosiaalikomitea nimesi 29. ja 30. lokakuuta 2003 pitämässään 403. täysistunnossa (lokakuun 29. päivän kokouksessa) yleisesittelijäksi Frank Allenin ja hyväksyi yksimielisesti seuraavan lausunnon. 1. Johdanto 1.1. Asetuksella N:o 79/65/ETY perustettu tietoverkko tarjoaa komissiolle objektiivista ja keskeistä tietoa yhteisestä maatalouspolitiikasta ja on hyödyllinen väline sekä jäsenvaltioille että yhteisölle. 1.2. Tietoverkon perustana olevien tietojenkäsittelyjärjestelmien sekä verkon muita ominaisuuksia koskevien tutkimusten ja kehittämistoimien kustannuksiin tulisi saada yhteisön rahoitustukea. 1.3. Ehdotuksen tarkoituksena on sisällyttää nämä toimet asetukseen N:o 79/65/ETY asianmukaisen oikeudellisen perustan luomiseksi niiden rahoittamiselle. 1.4. Lisäksi hallinnollisista syistä ehdotetaan, että komissiolle annetaan valtuudet mukauttaa jäsenvaltion pyynnöstä asetuksen N:o 79/65/ETY liitteessä olevaa jäsenvaltioiden piirien (alueiden) luetteloa. 2. Huomautukset 2.1. Komitea katsoo, että maatilojen tuloja ja taloutta koskevien kirjanpitotietojen keruu on välttämätöntä. Tiedot ovat erityisen tärkeitä, jotta voidaan valvoa YMP:n väliarvioinnin vaikutuksia maatilojen tuloihin sekä myös minkä tahansa maataloutta koskevan WTO-sopimuksen maatilojen tuloihin mahdollisesti aiheuttamia muutoksia. WTO-neuvottelujen yhteydessä on tarpeen saada ajantasaista riippumatonta tietoa EU:n maatilojen tuloista, jotta voidaan arvioida WTO:n käsiteltäväksi tulevien maatalouspolitiikkaa koskevien ehdotusten vaikutuksia. Maatalouden kirjanpidon tietoverkko (FADN) on menetelmä objektiivisen ja riippumattoman tiedon tarjoamiseksi poliitikoille koko EU:n maatilojen tuloista ja taloudesta. 2.2. Komitea on komission kanssa täysin samaa mieltä siitä, että asetukseen N:o 79/65/ETY on lisättävä 2a artikla. Asetuksen liitteessä on luettelo piireistä (alueista), jotka on määritetty vastaamaan maatalouden erilaisia olosuhteita jäsenvaltioissa. Tällä hetkellä neuvoston päätös on tarpeen joka kerta, kun jäsenvaltio haluaa muuttaa piiriä FADN:ää varten. Komitea katsoo, että kyseinen menettely olisi vaihdettava tehokkaampaan järjestelmään. Komission muutoksessa ehdotetaan, että piirien (alueiden) muutokset voitaisiin toteuttaa 19 artiklassa mainituilla menettelyillä, jos muutosehdotus koskee jäsenvaltion omia piirejä. Asiasta voitaisiin sitten sopia komission ja yhteisön komitean välillä kuten 19 artiklassa todetaan. 2.3. Toinen ehdotettu muutos asetukseen N:o 79/65/ETY on 22 artiklan 1 kohdan korvaaminen. Tällä hetkellä ei ole asianmukaista oikeudellista perustaa rahoittaa kustannuksia, jotka aiheutuvat kirjanpitotietojen keräämiseen, tarkastamiseen, käsittelyyn ja analysointiin käytetyistä komission tietojenkäsittelyjärjestelmistä. Ellei järjestelmän talousarviolle luoda asianmukaista oikeusperustaa, järjestelmä lakkaa toimimasta. Komitea hyväksyy kiireellisenä asiana tarpeen luoda FADN:n talousarviolle asianmukainen oikeusperusta sisällyttämällä se yhteisön talousarvioon, komission pääluokkaan. Komitea hyväksyy täysin myös komission ehdottaman muutoksen asetukseen N:o 79/65/ETY tavoitteen saavuttamiseksi. 2.4. Uudet jäsenvaltiot liittyvät EU:hun toukokuussa 2004. On varmistettava, että luodaan asianmukaiset menettelyt objektiivisten tietojen saamiseksi uusien jäsenvaltioiden maatilojen tuloista. Komitea katsoo, että 19 artikla olisi muutettava lisäämällä seuraava kohta:"" 3. Päätelmät Komitea kannattaa varauksetta komission ehdotusta muuttaa asetusta N:o 79/65/ETY lisäämällä siihen 2a artikla ja korvaamalla 22 artikla. Bryssel 29. lokakuuta 2003. Euroopan talous- ja sosiaalikomitean puheenjohtaja Roger Briesch